
Și, în timp ce președintele nostru, ales cu entuziasm, de 
două ori, de către electoratul român care a văzut în el: 
„Neamţul serios”... „Ein Mann, ein Wort”... „Eine qualitativ 
hochwertige Foraibar”... „Vai! cum seamănă cu Carol |... 
„Strudel mit ăpfeln”... „România educată”... „Meine Kleine 
Bohrmaschine” și „România lucrului bine făcut” semnează 
fără grijă, „Pas cu pas”, tot ce i se bagă sub nas la 
summitul N.A.T.O., noi ne uităm lung la turneul lui Victor 
Orban... Kiev-Moscova-Beijing-Florida... Că parcă-parcă 
am mai văzut noi așa ceva. 


Undeva, demult, în istoria noastră, se făcea că aveam și 
noi politică externă adevărată. la să vedem, de pildă, cam 
cum era privită România pe vremea unui președinte pe 
care am avut maturitatea și înțelepciunea de a-l împușca 
fără judecată: „... Ministrul de Externe al Statului Israel, a 
fost prezent la Bucureşti în zilele de 3 și 4 aprilie [...]. 
| Studiind stenograma discuţiilor (nedată publicităţii, n.n.), 
di; amreţinutcă ministrul de Externe i-a mulțumit președintelui 
României pentru implicarea sa în rezolvarea crizei din 
Orientul Apropiat şi a cerut sfaturi pentru acțiunile viitoare: 
«Spuneţi-mi ce să fac și voi face!»...”. (loan Scurtu, istoric, 
„Povestiri adevărate/ Memorii”, 2022, Editura Junimea, lași, 

„Președintele Statelor Unite a spus: «Noi am beneficiat și am apreciat informațiile și sfaturile pe care 
le-am primit de la dumneavoastră. Vreau să vă vorbesc despre conversaţia pe care ați avut-o cu 
ministrul de externe israelian și să aud ce idei aveți în continuare pentru asigurarea păcii [...]. Știu că 
jucaţi o mare influență în chestiunile internaţionale și am apreciat foarte mult caracterul deschis cu 
care aţi discutat aceste probleme»...”. (loan Scurtu, istoric, „Povestiri adevărate/ Memorii”, 2022, 
Editura Junimea, lași, pag. 305) 


și! 


„Preşedintele SUA a declarat că îl interesează foarte mult vizita pe care președintele României urma 
să o efectueze în Republica Populară Chineză: «Consider deosebit de util și v-aş ruga, în limitele 
cuviinței și, dacă apreciaţi, cu cunoștința Chinezilor, să-mi trimiteţi o scrisoare particulară după vizita 
dumneavoastră. Aceasta va veni în sprijinul acțiunilor noastre în relaţia cu China. Avem nevoie de 


bunele Dumneavoastră oficii pentru îmbunătăţirea acestor relații. [...]» Asemenea cuvinte au fost 
rostite de conducătorul celei mai mari puteri a lumii!” (loan Scurtu, istoric, „Povestiri adevărate/ 
Memorii”, 2022, Editura Junimea, lași, pag. 305) 


și! 


„Peste o lună (15-20 mai n.n.) președintele României s-a întâlnit cu [...] premierul chinez [...] și i-a 
transmis că președintele S.U.A. «a insistat în mod deosebit asupra interesului și dorinței lui de a 
ajunge la o normalizare a relaţiilor cu Republica Populară Chineză». Premierul chinez a apreciat: 
«Astăzi România se bucură de respect din partea popoarelor lumii. De ce? Din cauză că România 
are conducerea unui astfel de președinte, [...] un popor bun și o armată bună... Noi admirăm, de 
asemenea, spiritul revoluționar al românilor caracterizat prin a se opune cu fermitate politicii de forță 
și dictat și de a lupta cu hotărâre pentru apărarea independenței naționale și a suveranităţii de 
stat»...”. (loan Scurtu, istoric, „Povestiri adevărate/ Memorii”, 2022, Editura Junimea, lași, pag. 305) 


și 


„Documentele citate de Larry Watts relevă că ministrul Apărării sovietice, mareşalul Greciko, a fost 
foarte furios în timpul războiului arabo-israelian din 1973. Bucureștiul nu doar că s-a abținut să 
furnizeze armament, dar a refuzat să aprobe survolul avioanelor sovietice, cu ajutoare pentru arabi... 
Larry Watts a declarat că descoperirea sa cea mai frapantă a fost ostilitatea Moscovei și a celorlalți 
«frați» față de România. [...] Că a existat o campanie concertată din partea aliaţilor din Tratatul de la 
Varșovia de discreditare și boicotare a politicii de independență a României” („| se spunea 
Machiavelli”, Ștefan Andrei în dialog cu Lavinia Betea, pag. 236; 238). 


Propagandă, o să spuneți... Nostalgii comuniste! Bah, cuvintele frumoase erau simple amabilități de 
protocol... Oare așa să fie? (vezi P.S.) 


Păi, ce vedem noi astăzi? Un Victor Orban aflat într-un turneu „de pace” Ucraina, Rusia-China-SUA, 
discreditat și boicotat -cum ar spune Larry Watts- de „fraţii din Uniunea Europeană, pentru politica lui 
de independenţă, hărmălaia venind prin trompetele cele mai stridente ale acesteia: Ursula von de 
Leyen și Josep Borrell. Cu toate astea, vizibilitatea premierului ungar este maximă. Discursul lui, care 
se face auzit tot mai clar, sună așa : „Îmi pare rău că trebuie să spun asta, dar și Europa are o politică 
de război... Pentru că adevăratele victime ale războiului sunt economia europeană şi populația 
europeană. Haideţi să începem negocierile sau măcar să recunoaștem că nu este nicio soluţie pe 
front. Am avut ocazia să mă întâlnesc cu președinții Ucrainei și Rusiei. Credeţi-mă, următoarele două 
sau trei luni vor fi mult mai brutale decât credem... principalul argument pentru pace este că nu mai 
trebuie pierdute vieţi omenești; este cea mai importantă motivaţie morală. Ce fac China, SUA, 
Europa? China are un plan de pace. America are o politică de război. Europa nu face decât să 
copieze poziția Americii, în loc să aibă propria abordare strategică”. 


Nu vi se pare cunoscută această poveste, a celui care-și asumă, cu acordul tacit al marilor jucători, 
rolul de purtător de mesaje de pace între părți? 


Ba da, o cunoaștem, atât că au trecut mulţi ani de atunci. Din anul de graţie 2004 România a ales, 
pentru un deceniu, un președinte a cărui doctrină exhaustivă pentru politica externă a fost: „Decât să 
sug... la mai mulți licurici mai mici, mai bine sug... la un licurici mai mare!", după care a ales, pentru 
următorul deceniu, alt președinte cu o doctrină la fel de înțeleaptă: „Decât slugă la ruși, mai bine la 
americani!”. Amândoi și-au aplicat, timp de 20 de ani, punct cu punct și fără deviații, doctrina clamată 
în mod public. 


Și astfel, noi am devenit în ultimii ani repetenţii cei de omenie, repetențţii cei previzibili, repetenţii cei 
„masă de manevră”, repetenţii cei cu „capul plecat sabia nu-l taie”, repetenţii cei buni executanți... Și 
asta pentru ce? Pentru ca, la sfârșitul lui 2024, „să mânânce' și gura fostului președinte Klaus ceva. 
Să ia și el o foaie de salată de pe platoul cu sinecuri babane. Să se mai „plimbă” cu avionul de lux, ca 
să moară Popeasca și Piscupeasca, deoarece pe ele nu le ia avionul direct de la Sibiu, din poartă. 
Pentru asta. 


Atât că, în timp ce steaua lui Victor Orban, cel rebel, lucește mai abitir pe boltă, e tot mai evident că 
pentru obedientul Klaus nicio frunză de salată nu a mai rămas pe platou... 


P.S. „Cineva, în New York Times, mi se pare, a scris că România nu era băgată în seamă, că nu a 
avut niciun rol. Și atunci Harriman (Averell Harriman, conducătorul Operațiunii „Packers”, prin care 
România a convins Beijingul să nu se mai opună negocierilor dintre Washington și Hanoi, n.n.) a 
trimis o scrisoare ziarului, prin 1975, în care a afirmat că România a adus Americii informaţiile și 
serviciile cele mai bune în legătură cu Vietnamul. «Păcat, a scris el, că Johnson nu a aprobat părerea 
lor de a se accepta propunerile vietnameze »..." („| se spunea Machiavelli”, Ștefan Andrei în dialog cu 
Lavinia Betea, pag. 221) 

